
Quod  in  humanissima  olim  Atheniensium  civitate  more  fuisse 
receptum,  narrat  Xenophon:  eo  videlicet  loco  Memorabilium  r), 
quo  Socratis  de  pietate  praecepta  pius  ipse  scriptor  exponit :  ut,  si 
quis  Archon  fieri  in  republica  vellet,  per  legitimam  explorationem 
in  foro  praeter  alia  hoc  quoque  interrogari  deberet,  num  sepulcra 
mortuorum  parentum  rite  ornasset  P  idem  ,  quum  omnino  ad 
solemnem  ac  publicam  pietatis  testificationem  pertineat,  haud 
alieno  loco  videtur  commemorari  posse ,  quando  in  alia  parte 
officii  alioque  in  genere  pietatis  quaeritur,  quid  fas  esse  existimetur 
a  collegis  praestari  collegae,  erepto  nuper  e  rebus  humanis;  quem 
ut  minus  lugere  debeant,  liberatum  tandem  tot  vitae  extremae 
incommodis  ac  doloribus ,  tanto  semet  ipsos  queruntur  magis, 
orbatos  et  amicitia  et  consiliis  et  auctoritate  praestantissimi  viri, 
tum  rem  publicam  non  parum  afflictam  iactura  desideratissimi  civis. 
Quin  adeo  illud,  repetitum  ex  memoria  antiquitatis,  eo  minus  hinc 
abhorrere  videri  potest,  quo  certius  isthoc  mortui  honorandi  offi¬ 
cium  iam  in  tali  homine  versatur,  qui  quidem,  dum  viveret  aetate 
provectior,  inter  Patres  pater  ipse  et  erat  et  colebatur;  cuius  igitur 
vel  sepulcrum  ornare  vel  curare  memoriam,  non  solum  illius  est, 
quem  ut  nominis  sic  virtutis  vereque  Immani  animi  heredem  reli- 


x)  Lib.  II.  c.  2.  §.  13. 

quit,  imo  est  omnium,  quibus,  cur  ipsum  plurimi  facerent  atque 
in  parentis  loco  venerarentur,  cum  gravissimae  causae  essent, 
tum  sanctissimum  officium.  Atque  ab  hoc  quidem  sensu  profectum 
est  consilium  deHenslero  patre,  nuper  nostro,  publice  dicendi, 
revocato  simul  vetere  instituto,  quod  aliquamdiu  adhuc  intermis¬ 
sum  fuit,  quo,  si  quod  ornamentum  Academia  perdidisset,  hoc 
quale  fuisset  et  quam  dignum  posteritatis  memoria,  copiosius  tra¬ 
deretur:  quippe  non  hoc  praecipuum  munus  est,  prosequi  de¬ 
functum  ignavo  questu;  sed  quae  voluerit  (imo*  qualis  fuerit 
omnino  in  vita,  quibusque  nominibus  dignum  se  bonorum  recor¬ 
datione  reddiderit,)  meminisse 

Philippus  Gabriel  Hensler  natus  superioris  seculi  anna 
33.  die  11.  mensis  Decembris  in  vico  Eiderostadico ,  cui  nomen 
Oldensworth,  patre  sacrorum  ibi  ministro,  probo  viro  ac  diligente; 
qui  postea  Preezam  idem  ad  munus  vocatus,  mox  in  medio  cursu 
annorum  praematuro  fato  ablatus  est.  Uxorem  post  se  reliquit 
viduam  cum  sex  liberis,  tribus  filiabus  totidemque  filiis  :  quorum 
filiorum  natu  maximus  olim  Noster ,  tum  novem  annorum  puer, 
primum  domi,  idque  ne  mediocriter  quidem,  est  institutus,  deinde 
traditus  in  publicam  disciplinam,  qualis  tunc  erat  in  scholis  Husu- 
mensi  et  SIesvicensi ,  ad  vicesimum  usque  aetatis  annum  in  literarum 
imprimisque  humanitatis ,  initiis  flagrantissimo  studio  elaboravit. 
Praeerat  illo  tempore  Lyceo  Husumensi  Krafftius :  cuius  quidem 

z)  Verba  morientis  Germanici  apud  Tacitum  Annal.  1.  II.  c.  71. 

viri  memoriae  tantum  semper  Henslerus  tribuebat,  ut,  quantopere 
eius  et  solertia  et  fide  in  literarum  rudimentis  adiutus  esset ,  crebro 
ac  perlubenter  commemoraret.  Scholasticam  rationem  erudiendae 
iuventutis  tunc  minus  elegantem  et  fere  angustam,  severiorem  et 
plerumque  morosam  in  scholis  disciplinam  fuisse,  ipsa  istorum 
temporum  conditio  satis  arguit.  Nunc  fiunt  aliter  quidem  pleraque. 
Quanquam  non  praetermittendum  videtur,  in  Nostro  similibusque 
viris,  quorum  multo  parcior  hodie  proventus  est,  utilitatem  priscae 
disciplinae  saepe  mirificam  extitisse. 

Egestatis  causa  Henslerus  iuvenis  Theologiae,  si  minus  animum 
et  voluntatem  applicabat,  sed  studia  tamen  operamque  debuit 
applicare.  Contulit  autem  se  Gottingam  :  ubi  frequens  auditor 
Moshemii,  ut  praeclarissimi  Theologi  benevolentiam  varie  ac  mul¬ 
tum  expertus  est,  ita  gratam  eius  et  iucundam  memoriam,  qiiam- 
diu  vivus  ipse  esset  ,  fideliter  retinuit.  Erant  tum  inter  doctores 
Gottingenses  duumviri  doctissimi  ac  recenti  laude  iam  primum 
efflorescentes,  C.  W.  F.  Walchius  et  I.  D.  Michaelis,  ex  quorum 
Noster  familiaritate  optimos  imprimis  fructus  retulit.  Alter  etiam 
Michaelis ,  quanti  Henslerum ,  sibi  ab  ingenio  aeque  ac  doctrina 
probe  interiusque  spectatum,  aestimaret,  posthac  non  solum  per 
epistolarum  commercium  ,  sed  publice  etiam  ,  de  eius  scriptis 
referens,  inultis  modis  testatus  est:  et  declaravit  omnium  honori¬ 
ficentissime  per  aliam  occasionem;  qua  de  re  postmodum  dicetur 
loco  suo. 

Ia m  quum  satis  in  disciplina  profecisse  visus  esset,  repetiit 
patriam,  atque  operam  domesticae  institutioni  navavit,  primum 
in  Dania,  mox  apud  Holsatos.  Hic  in  maturiore  aetate  iam  con¬ 
stitutus,  quod  vitae  genus  semel  ingressus  erat,  moleste  ferens, 
mutato  consilio  ,  sed  re  bene  ponderata ,  cursum  academicum 
iteravit ; '  sicque  reversus  ad  Georgiam  Augustam  ,  ad  illa  studia 
tandem  accessit,  quibus  maxime  aptum  ac  prope  natum  ingenium 
postea  facto  satis  probavit  et  gloria,  quam  insignem  mox  conse¬ 
quebatur.  Scilicet  quum  iam  antea  per  tres  annos  in  celeberrima 
Hannoveranorum  Academia  commoratus  esset ,  nunc  ibi  etiam 
bienne  spatium  impendit  studiis  Medicinae.  Hoc  admodum  breve 
quidem,  si  cum  ingenti  ambitu  studiorum  comparetur:  at  illud 
suppeditabat  viro,  qui  cum  vario  doctrinae  apparatu^  ad  omnem 
disciplinam  utilissimo,  propriaque  et  ingenii  facilitate  et  industria 
nunc  iudicandi  etiam  subtilitatem  solertiamque  coniungeret.  Atque 
hic  quidem  mirabiliter  apparuit ,  quantum  valeat  ad  disciplinam 
pectus  multis  literis  bene  praeparatum  ,  quum  in  magna  temporis 
brevitate  Noster ,  quo  cursum  ingenii  direxisset,  celerrime  perveni¬ 
ret.  Audivit  tum  nobilissimos  medicos,  Vogelium,  G.  G.  Rich- 
terum  et  Pioedererum;  a  quo  ipse  praecipue  dilectus,  mox  aegrotis^ 
quos  ille  curabat,  adeundis  et  invisendis  est  adhibitus.  Accedebat 
artis  exercendae  excolendaeque  opportunitas  rara,  quum  ea  ipsa 
tempestate  belli  septennis  a  Franco- Gallis  nosocomeum  laboran¬ 
tibus  et  vulneratis  militibus  ingenti  apparatu  instructum  esset  Got- 
tingae.  Hic  pluribus  cum  viris  vivebat  familiariter  propter  studio- 


rum  atque  artis,  in  quam  illi  aeque  incumbebant,  similitudinem; 
inter  quos  postea  plurimum  inclaruerunt,  praeter  Waglerum ,  pri¬ 
dem  defunctum  Brunovici,  Wendtius  Erlangensis,  A.  G,  Xlichrterua 
et  Wrisbergius  Gottingenses  ;  denique  Wichmannus.  Aliorum  ex 
aliis  classibus ,  quorum  consuetudine  Henslerus  tum  utebatur, 
parum  attinet  nomina  expresse  proferre,  quum  unum,  adsit  fere 
instar  omnium  Scbloezeri  clarum  nomen.  Neque  Noster,  quum 
semel  esset  imbutus  liberalibus  studiis,  sic  plane  mentem  abdiderat 
in  arte,  quam  profitebatur,  ut  mitiores  ad  literas,  quod  multis 
saepe  accidit,  occalluisset.  Imo  vero ,  donec  non  nimis  distine¬ 
retur  officiorum  multitudine  ac  varietate,  liber  curis  animus  in 

'  V  •  -  *  '  ' 

amoenioribus  studiis  semper  morabatur  ineunde.  Classicos  utriris- 

que  linguae  scriptores  ad  Trilleri  et  Bernardi  exemplum  diligenter 

versabat:  quibus  addidit  etiam  recentiores  literas,  Anglorum maxime 

et  popularium  ;  deinde  historiarum  latiorem  cognitionem.  Neque 

/poetices  expers  fuit  :  carmen  didacticum ,  inscriptum  Krafftio  , 

praeceptori  suo  ,  extat  editum  a,  1758.;  atque  alia  scripta  recitabat 

interdum  in  consessu  Societatis  Germanicae,  cuius  ipse  sodalis 

erat.  Sed  quod  coleret  imprimis  studia  humanitatis,  praeter  nati» 

vam  lib  eralitatem  ingenii,  fecerat  non  solum  Theologia ,  quae 

vitam  ac  vires  ex  his  studiis  haurire  debet;  imo  et  fecit  tunc  ipsis 

medicfs  probata  ratio  studiorum,  quibus  nondum  Brownius  erat 

alter  Hippocrates  ;  quum  adeo  iure  affirmari  posset,,  quod  post 

alio-s complures  affirmavit  Gesn erus  3),  assertores  et  statores  elegati- 

/ 

In  Praelectionibus  ad  Isagogen.  T*I>  p,  103*. 

tioris  literaturae  inter  medicos  quaerendos  esse.  Scilicet  hoc  fuit, 
credimus,  illa  aetate,  quando  etiam  Kriigerus  vix  notam  effugeret 
inertiae,  qui  primus  omnium  per  universam  prope  Europam  ausus 
est  medicas  disciplinas  docere  patrio  sermone:  quippe  Latine 
docendi  morem  medici  etiam  diutius  reliquarum  doctrinarum  pro¬ 
fessoribus  retinuerant. 

Sic  quidem  Henslerus  tunc  Gottingae  iam  satis,  qualis  mox 
futurus  esset ,  ostendit.  Incidit  in  illa  tempora  apparatus  nobilis¬ 
simae  profectionis  in  Arabiam,  cuius  Hafniae  capta  consilia,  iubente 
Rege  Friderico  V.  ac  suadente  Regis  amico,  Bernstorffio ,  cum 
maxime  fervebant.  Qua  in  re  quanta  Micliaelis  Gottingensis  aucto¬ 
ritas  extiterit,  ignotum  est  nemini.  Requirebatur  inter  reliquos 
itineris  socios  medicus:  sed  de  hoc  quoniam  sero  coeperat  cogitari, 
Micliaelis  consuli  non  potuit.  Ille  vero,  quem  unum,  si  ad  arbi¬ 
trium  suum  res  redisset,  fuisset  expetiturus,  suo  quidem  iudicio 
omnium,  quos  noverat,  longe  dignissimum,  ultro  deinde  atque 
amplissimis  verbis  in  publicum  testatus  est.  Henslerus  moster  is 
erat,  magno  viro  diu  carissimus,  idemque  praestantia  ingenii  et 
scientiae  iam  tum  Gottingae  valde  insignis  :  de  quo  quid  iudicave- 
rit  recti  vir  et  acris  iudicii,  clarissimus  Orientis  interpres,  constat 
e  notissimo  testimonio,  quod  senex  candide  prodidit  4). 

4)  Verba  prostant  in  Vita  Michaelis,  a  se  scripta,  p.  72.  » Einen 

Medicus  hatte  ich  vielleicht  verschaffen  kunnen ;  ich  darf  nur 
den  ISahmen  dessen  nennen,  auf  den  mein  Gedachtnifs  den  ersten 

Interea  redire  Noster  in  patriam  capiens ,  ad  summos  in  arte 
honores  consequendos  se  accingebat.  Quae  quidem  res,  in  inultis 
vilissima,  in  Henslero  paene  mirabilis  fuit,  quum  brevissimo  spatio 
temporis  latissimum  spatium  studiorum  emensus,  iam  talem  se  et 
scribendo  et  de  scriptis  Roederero  praeside  respondendo  praestaret, 
ut  nemo  tum  Gottingae  esset  idoneus  existimator,  quin,  in  quo 
tironem,  quamvis  strenue  agentem,  exspectasset,  in  eodem  vete¬ 
ranum  se  et  legisse  et  audivisse  lubentis.sime  confiteretur.  Nimirum 
vigebant  tunc  medicorum  quaestiones  et  contentiones  de  insitione 
variolarum ;  res  nova,  agitata,  ut  fit,  diversis  utrinque  iudiciis, 
prudentissimum  vindicem  habebat  Nostrum;  qui  edita  Tentaminum 
et  Observationum  cie  morbo  'varioloso  Satura  doctissimorum 
censorum  suffragia  maximo  merito  suo  reportavit  s).  Fuit  hic  tan- 
quam  prodromus  praeclari  operis  epistolici,  concilio  procerum 
Galliae,  quod  Parisiis  tunc  erat,  inscripti,  quo  tribus  annis  post 
idem  argumentum,  sed  duobus  voluminibus  multo  copiosius,  per¬ 
tractavit,  graviter  simul  refellens  speciosas  multas  rationes  adver¬ 
sariorum,  imprimis  De  -  Haenii ,  medici  Caesarei  longe  clarissimi; 
atque  id  quidem  summa  cum  laude  inter  aequales. 

Augenblick  gefallenseyn  wiirde,  Hensler ,  der  damals  in  Cottingen 
studirte.  Ware  der  mitgereis’t,  —  was  hatte  rnan  von  einem  solchen 
Genie  fur  Entdeckungen  zu  erwarten  gehabt!  «  Scripta  haec  sunt 
anno  1790. 

■  *  ‘  ,  ». 

5)  Vide  Vogelii  Nov.  Biblioth.  med.  Vol.  VI.  p.  169  sqq*  Recens, 
literar.  Gotting.  a.  1765.  p*  305. 

lam  in  patriam  redux  medicinam  factitare  coepit  Preezae. 
Inde  ad  obeundum  munus  Physici,  quem  yocant,  Segebergam 
translatus  (1763),  primum  complures  per  annos,  quum  esset  offi- 

i  \ 

ciis  obrutus,  duriore  fortuna  et  ingrata  victus  quaerendi  molestia 
conflictatus  est:  quandoquidem  ipsi,  ut  late  per  pagum  eius  opera 
poscebatur,  non  dabat  Galenus  opes.  Duxerat  huc  Preeza  uxorem, 
Christinam  Luciam  Krameriam ,  cum  filio ,  Christiano  Gotthilf, 
nunc  superstite  Collega  coniunctissimo,  Theologiae  ordinario  Pro¬ 
fessore;  crescebantque  domesticae  curae  aucta  domo  tribus  dein¬ 
ceps  natis  liberis ,  altero  filio ,  Hieronymo  Friderico  Philippo  ,  ac 
duabus  filiabus.  Quibus  curis  fortiter  resistebat  animus  de  statu 
nunquam  deiectus ,  ac  potens  usque  sui,  quod  aderat,  prudenter 
compositurus.  Quin  adeo  literis  vacare ,  atque  ex  ipsis  studiis  ducere 
levamina  curarum ,  pergebat  hilariter.  Accedebat  ad  animi  recreatio¬ 
nem  suavis  horti  amoenitas,  quem  industrie  et  cum  voluptate  colendo 
otiosae  horae  fructum  lubenter  captabat.  Reficiebat  se  quoque,  sed 
parce,  consuetudine  amicorum,  Ahlemanni  imprimis ,  ecclesiae  Prae- 
positi,  atque  Ehlersii ,  isto  tempore  scbolae  Segebergicae  Rectoris, 
postea  Professoris  Kiliensis.  Hicque  venit  in  notitiam  illustrissimi 
Comitis  de  Bernstorff,  quum  is  R.egi  socius  electus  in  itinere  per 
Holsatiam,  Segebergae  commoraretur.  Factum  deinde,  ut,  quum 
medicus  circumspiceretur,  qui  posset  comes  adiungi  Regi  ad  exteros 
peregre  profecturo,  inter  duo  unus  rogaretur  Henslerus.  Sed  prae¬ 
latus  est  alter,  Struenseeus ;  quem  evectum  inde  ad  ingentes  hono¬ 
res,  posteaque  praecipiti  casu  oppressum  tristis  loquitur  historia. 


II 


Insequuta  autem  mox  alia  fortunae  conversio,  qua  Noster  et 
Segeberga,  et  ab  amicis  et  ab  horto  suo  avocatus,  concessit  Alto- 
nam  (1769),  demandata  ei  Physici  ampliore  provincia,  tum  in  hac 
urbe,  tum  in  Pinnebergico  principatu  et  comitatu  Ranzaviensi. 
Iam  ex  hoc  tempore  constitutus  velut  in  maiore  theatro,  tanto  magis 

>  ,  -  \  r  '  '  ' 

nomen  ac  famam  poterat  extendere.  Altona  tunc  habebat  L  A. 
Unzerum:  attamen  is  iam  aliquanto  ante  medendi  officiis  abdicare 
se  meditatus  erat.  Huic  Henslerus  nunc  quodammodo  succedebat; 
et  quum  a  multis  magis  magisque  postularetur,  indies  crescebat 
fama,  fides  et  auctoritas  confirmabatur;  vocabatur  saepe  a  vicinis, 
interdum  ab  Hamburgensibus ;  Altonam  adibant  exteri,  qui  Hensle- 
rum  consulerent :  nomen  et  celebritas  undique  sparsa.  Neque  id 
mirum  profecto  :  etenim  sive  ingenium  in  medico  spectes,  sive 
doctrinam,  seu  malis  humanitatem,  comitatem,  modestiam,  nemo 
erat,  quem  anteferre  Nostro  licuisset,  perpauci,  quos  comparare: 
ut,  si  quis  fingere  perfectam  medici  imaginem  vellet,  is  esset  satis 
habiturus  ,  Henslerum  descripsisse.  Tenax  officii  religiosissime, 
quaecunque  moliretur,  huic  tribuit  omnia;  ad  hoc,  quidquid  age¬ 
ret,  retulit;  nihil  ad  ambitionem,  avaritiam,  vel  ostentationem: 
a  qua  longe  refugiens  animus  nunquam  patuit  cupiditatibus  vulgi. 
Comitas  et  humanitas  summa  erat:  ut,  qui  medendi  artificem 
expeterent  aegroti  exspectarentque,  simul  et  amicum  et  auctorem, 
non  solum  remediorum,  sed  solatii  etiam,  nanciscerentur,  atque 
amorem  pariter  ac  reverentiam  perpetuo  plerumque  servarent. 
Inde  etiam  factum  est,  ut  ipsum  inter  et  collegas  nulla  unquam 

simultas  esset,  euisque  maxima  semper  cum  reliquis  medicis,  Alto- 
nanis  et  Hamburgensibus,  obtineret  concordia.  Denique,  ut  brevi 
omnia  complectamur,  medicorum,  quotquot  Altona  unquam  habuit, 
nemo  Henslero  magis  dilectus  fuit,  nemo  felicior. 

Enimvero  hos  intra  fines,  quamvis  eos  satis  amplos,  non  con¬ 
tinere  sese  potuit  neque  voluntas  viri,  neque  ingenium.  Sed  quanta 
ille  contentione  ac  religione  medicis  officiis  omni  ex  parte  satisfecit, 
tanto  studio  simul  publice,  pro  eo, ;  quod  gerebat,  munere,  sani¬ 
tatis  curam  ac  valetudinis ,  utcunque  poterat ,  adiuvit.  Quin  etiam 
pro  patria,  cuius  maximus  in  ipso  amor  erat,  quibus  modis  licebat, 
studiosissime  laborabat.  Sic  quum  nosocomeum  Altonae  instituen¬ 
dum  instruendum  que  esset,  hic  ingens  Nostri  et  fides  eluxit  et 
auctoritas.  Coepta  erat  parari  nova  Pii  arm  acopo  ea  Danica :  assum- 
tus  Ilenslerus  in  laboris  societatem;  cuius  rei  ipsa  operis  praefatio 
testis  est.  Tum  alia  quaestio  de  mutanda  ac  novis  consiliis  accom¬ 
modanda  r&  monetaria  patriae  varie  tentabatur.  Habuit  ea  res 
plurimas  difficultates;  ac  dubitationes  sat  graves  :  quibus  Noster 
allectus,  rationibus  acute  et  prudenter  subductis,  scriptum  edidit, 
frugis  optimae  plenum,,  in  quo,  quid  convenientissimum  videretur, 
magna  cum  laude  peritorum,,  etiam  dissentientium ,  exposuit.  Haec 
posthac  aliter  quidem  placuerunt :  at  vero  integra  stat  Nostro  gratia, 
publicis  commodis,  etiam  in  aliena  re,  bene  consulere  cupienti. 
Neque,  ubi  aliquis  bonus  civis  extiterit,  eventu  magis,  quam  volun¬ 
tate,  censeri  debet:  et  saepe  optima  sunt,  quae  facillime  frustrantur. 

Sed  Ius  atque  aliis  (nam  omnes  enumerare  parum  attinet) 
distractus  curis  et  occupatus,  tantum  abfuit,  ut  literarum  studia 
intermitteret,  ut,  quidquid  otii  vacuum  negotiis  relinqueretur,  tum 
libris  legendis  ac  scribendis  impenderet,  tum  consumeret  assidue 
communicando  cum  viris  in  diversis  generibus  scientiae  claris.  Erat 
ipsi  cum  pleris  que  sua  aetate  excellentibus  medicis  vel  parcius  vel 
frequentius  commercium  epistolarum  :  erat  cum  Baldingero,  Bergero 
Hafniensi,  Grunero,  Wichmanno,  Zimmermanno ,  aliis  permultis ; 
fueratque  iam  prius  cum  celeberrimis  viris  inter  Anglos,  Gallos  et 
Batavos,  cum  I.  Huxhamo  ,  La  -  Condaminio >  P.  Campero,  aliis. 

Amicitias,,  consuetudines,  vicinitates,,  aliorum  etiam  diversis  nomi- 

.  >  1  \ ■  —  " 

ilibus  clarorum  virorum  ,  qui  tum  Altonam  maxime  et  Hamburgum, 
atque  vicina  loca  illustrabant,  vel  bo dieque  illustrant  superstites, 
amanter  colebat,  cum  iisqne  mutuo  usix  familiaritatis  varie  iunge- 
batur.  Longum  est,  nomina  recensere  multorum,  quos  et  ipse 
amabat,  et  a  quibus  amatus  vicissim  est..  Habuit  inter  amicos  prae¬ 
cipue  Ahl  em  annum  ,  venerabilem  virum;-  quo  mortuo  pergrave 
Nostro  desiderium  carissimi  amici  relictum  est  ;■  habuit  Albertum, 
Biischium,  Claudium,  Duschium  ,  Ebeliugium ,  Klopstockium, 
Beimarum ,  V.ossi-um ,  tunc  Wandsbeckii  otiantem ;  nec  minus 
Sclionbornum  etSturzium,  utrumque  aliquamdiu  Hamburgi  com¬ 
morantem;  Basedovium  quoque  etLessingium:  quorum  pro  se  quis¬ 
que,  quantum  debebant,  Henslero  tribuerunt.  Atque  is  omnino 
talis  fuit,  quem  quilibet,  ut  erat  ipse  prudentior,  sic  magis  puta¬ 
bat  plurimi  faciendum. 

Familiaritas  accedebat  nobilium,  hominumque  non  virtutibus 
minus ,  quam  natalium  splendore  conspicuorum ,  qui  collata  in 
Henslerum  benevolentia,  hunc  insigniorem  etiam  reddere  voluerunt. 
Altonae  tunc  vivebat  generosa  Stolbergiorum  mater,  de  stirpe  Ca¬ 
stelli  a  :  huic  valde  carus  Henslerus,  mox  et  filiorum  illustrium  et 
totius  domus  Stolbergiae  favorem  amicitiamque ,  donec  viveret, 
retinuit  integram.  Nec  minus  utrumque  Bernstoriflum  cepit  huma¬ 
nitate  et  doctrina;  alterum,  avunculum,  quum,  pulsus  honoribus, 
Hafnia  decedens  ,  privatus  degeret  Hamburgi ;  alterum ,  illius  ex 
fratre  nepotem,  avunculo  parem  laudibus  ac  meritis;  quem  olim, 
quum  Gottingae  studiorum  causa  esset,  primum  cognoverat;  a 
quo  admissus  deinde  ad  interiorem  necessitudinem,  huic  in  multis 
rebus  fidem  et  consilia  egregie  approbavit.  Quare  est  factum,  ut, 
quando  graviores  suorum  morbi  soli  citum  Bernstorffium  haberent, 
ter  propter  hoc  expetitus  Hafniam  Noster  profectus  sit:  quartum 
denique  multo  post,  quum  ipse  magnus  vir  et  immortalis  extremo 
morbo  vehementer  affligeretur  (1797).  Ex  quo  ille  non  assurrexit: 
adstititque  Henslerus  morienti.  Fuit  etiam  Altonae,  quum  notitiam, 
nancisceretur  illustrissimorum  Comitum  de  Reventlow  :  quorum 
natu  maiorem,  Caium,  posthac  dignissimum  Amicum  Regis  atque 
civilis  regiminis  Ministrum  patria  vidit ;  alterum ,  Fridericum, 
antea  aliis  muneribus  praecipua  cum  laude  functum,  patria 
literarum  Universitas  nunc  Curatorem  habet.  Ili  quidem  nobi¬ 
lissimi  fratres,  Henslero  quid  observantiae,  quid  auctoritatis  tri¬ 
buendum  esset,  sic  usque  ad  funus  tribuerunt,  ut  dubitari 

queat,  magisne  gloriosum  existimetur  HensFero ,  Reventiowiii 
carum  fuisse,  an  Reventlowiis ,  Hensierum  amavisse. 

Interea  eius  animus  totus  erat  in  caritate  suorum,  duorum 
fratrum,  triumque  sororum;  quibus  mirum  quantum  devinctus 
concordia  et  comitate,  in  utraque  mansit  ad  ultimum  diem.  Fra¬ 
trum  alterum,  Petrum  V/ilhelmum ,  haud  ignobilem  poetam,  dilexit 
praecipue ,  eiusque  Carminum  editionem  post  mortem  curavit. 
.Vacabat  edam  iuvenibus,  quos  iuvare,  quibusque  prodesse,  quum 
semel  dignos  cura  sua  cognovisset,  quomodocunque  poterat,  anni¬ 
tebatur.  Matthisono,  clarissimo  poetae,  tunc  in  historicis  studiis 
occupato;  Muliero,  non  contemnendo  philologo ,  Platonici  Ionis 

editori ,  et  qui  meliora  etiam  pollicebatur ,  si  minus  mature  et  stu- 

*  ✓* 

diis  et  Gymnasio  Altonano  ereptus  esset,  cum  insigniter  favit ,  tum 
profuit  plurimum  ,  ut  adeo ,  quorum  ingeniis  ac  studiorum  pro¬ 
gressu  delectabatur,  eorum  in  gratiam,  quos  libros  sibi  necessarios 
desiderarent,  his  protinus  augeret  copias  bibliothecae  suae.  Ipse, 
quod  poetam,  quod  philologum  imprimis  amplectebatur,  hoc  satis 
prodidit,  quam  liberalis  studiorum  aestimator  esset. 

Regis  et  procerum  benevolentiae  significationem  atque  adeo 
meritorum  praemium  aliquod  nactus  erat,  utpote  impertitus  Regii 
Archiatri  honore  (1775).  Deinde,  quum  iam  latius  nominis  iusta 
existimatio  dimanasset,  invitatus  Gottingam  ad  suscipiendam  pro¬ 
fessionem  artis ,  etsi  res  satis  honorifica  acciderat,  a  vitae  tamen, 

quam  instituerat,  utilitate  variaque  iucunditate  consuetudinis  non 
est  passus  se  divelli.  Interim  autem  annis  vergentibus  in  senectu- 
tem,  quum  bonae  valetudinis  fructus  varias  ob  causas,  praesertim 
perpetuitate  laboris,  crebraeque,  nocturnae  interdum,  profectio¬ 
nis  molestiis  accipere  detrimentum  coepisset :  orta  inde  infir¬ 
mitas  corporis  diversas  pauiatim  rationes  afferebat.  Quamobrem 
multis  post  annis  evenit,  ut  oblatum  sibi  professorium  munus  in 
nostra  hac  Academia  noluerit  recusare.  Nimirum,  maximus,  quo 
semper  et  patriam  et  suos  complectebatur,  amor  eum  Kiliam  traxit 
potissime.  Hic  inde  ab  a.  1784*  optimus  illius,  Christianus  Gott- 

*  i  - 

hilf,  sacras  literas  privatus  docebat,  mox  Theologiae  Professor 
praeter  ordinem  creatus.  Nunc  Henslerus  uterque,  pater  et  patre 
dignissimus  filius,  simul  uno  eodemque  et  anno  et  die,  ordini, 
Medicorum  ille,  hic  Theologorum,  sunt  adscripti  (1789).  Quod 
facile  intelligi  potest,  non  fortuito  accidisse,  sed  virorum,  penes 
quos  erat  tum  cura  Academiae,  prospicientia  et  humanitate;  quae 
quam  pulera  hic  apparuerit,  paternam  gloriam  cum  filii  meritis 
atque  iusta  maiorum  etiam  meritorum  spe  sic  coniungendo,  monere 
nihil  opus  est. 

lam  vero  alius  cursus  ingrediendus,  alia  vivendi  ratio  Henslero 
ineunda  fuit.  Ut  adhuc  versatus  in  luce  erat  atque  in  vitae  occupa¬ 
tissimae  varietate,  ita  nunc  quasi  in  umbram  secessit  literariae  tran¬ 
quillitatis.  Verum  in  utroque  genere  talem  se  gessit,  ut  difficile 
sit  iudicare,  fueritne  arti  docendae  magis  an  factitandae  viri  natum 

ingenium.  Scilicet,  quam  solertiam,  fidem  et  dexteritatem  in 
medendo  adhuc  tam  praeclare  ostenderat,  eandem  nunc  etiam  in 
docendo  similiter  ostendebat.  Itaque  ad  hoc  munus,  uti  par  ipsi 
videbatur,  gerendum,  medica  officia  parce  tantum  et  nonnisi  notis 
sibi  i am  prius,  concedebat;  rarius  exteris,  de  rebus  ad  artem  per¬ 
tinentibus  consultus,  respondebat;  totum  se  ad  amplissimas  ratio¬ 
nes  docendi  componebat.  Desiderabatur  tum  etiam  fructuosa  suo 
tempore  opera  Bergeri;  iam  commodum  advehit  Noster,  egregius 
collega  Weberi,  patris,  haud  uno  nomine  bene  meriti  viri.  Scho¬ 
las  habebat  diligenter  et  perquam  assidue:  saepe,  valetudinis  diffi¬ 
cultate  quum  impediretur,  congregari  auditores  ad  lectulum  iussit, 
coronaque  circumstante  de  lectulo  docuit.  Atqui  hoc  fecit,  ferme 
sexagenarius  senex:  quem  quid  putabimus  facturum  fuisse,  si  floren¬ 
tibus  annis  ac  vegeta  vi  corporis  ad  cathedram  accessisset?  Sed 
quascunque  docebat  plurimas  partes  scientiae  suae  6),  meditatus 
valde  accurate,  plene  et  perutiliter  tractabat  omnes;  quantum 
doctrina,  quantum  socia  doctrinae  experientia  in  medendo  efficia¬ 
tur,  hoc,  qui  ab  utraque  esset  instructissimus,  demonstrare  nemo 

6)  Docuit  Anthropologiam ;  Physiologiam;  Pathologiam;  Diaeteticen; 
Therapiam  generalem  et  specialem;  Therapeuticen  naturae  s.  natu¬ 
rae  medendi  rationem;  Politiam  medicam  et  Medicinam  legalem; 
Historiam  artis  medicae,  et  Literaturam  ;  tractavit  denique  doctri¬ 
nam  morborum  chronicorum  et  impurorum.  Commentarios,  prae¬ 
lectionibus  suis  diligentius  scriptos,  bene  multos  reliquit,  quorum 
aliquot  ipse  voluit  in  publicum  edi:  atque  isti  edentur  quidem  suo 
tempore. 

poterat  perfectius.  Bonum  medicum  non  agnoscens ,  nisi  qui  pari¬ 
ter  vir  bonus  esset,  et  probitatem  humanitatemque  ad  artem  ac 
scientiam  adiungeret,  eundem  sensum  communicare  cum  audito¬ 
ribus  impense  studebat.  Disciplinas  ,  quas  medico  docto  haud 
omittendas  arbitrabatur,  admodum  studiosis  commendabat:  ut 
Philosophiam,  Mathesin,  Physicen,  Chemiam;  et,  si  qui  essent 
itivenes  laetioris  ingenii  atque  capaces  elegantioris  cultus,  hos 
etiam  ad  gustandas  humanitatis  literas  cognoscendamque  divinam 
antiquitatem,  cuitis  ipse  summus  amator  erat,  liberaliter  invitabat. 
Denique  suum  ducebat  maximo,  studia  adolescentum,  imprimis 
auditorum^  quacunque  posset  ratione,  iuvare  ac  sustentare;  ut 
nemo  esset,  quem,  quum  consuleretur,  non  saluberrimis  consiliis 
promte  instructum  dimitteret,  nec,  si  compellatus  esset,  copiis 
suis  subsidiisque  benignissime  impertiret. 

Praeter  haec  alia  etiam  officia  afferebat  munus  ordinarium 
Professoris;  neque,  si  quaedam  insuper  ipsi  mandata  essent,  defuit 
vel  assiduitas  vel  diligentia  perficiundi :  quippe  nec  dilator  malus, 
nec  perfidus  tergiversator,  in  quaque  exsequenda  re  ut  prudentis- 
simus,  sic  acerrimus  actor  semper  extitit  et  in  utraque  parte  nobile 
exemplum  imitaturis.  Magistratum  academicum  semel  gessit;  ter 
collegii  sui  Decanatum  :  quem  quum  postremum  deponeret  senex, 
scripto  Programmate  JDc  herpete  s.  formica  s veterum  (xgoi) 
praestitit  obedientiam  legi,  ex  qua  cedentes  de  provincia  Decani 
proposito  scripto  rerum  inter  munus  factarum  reddere  rationem 

debent:  quippe  dubium  non  est,  vix  satis  bene  consuli  literariis 
institutis  hoc  inerti  silentio,  quod  ipsas  olim  Amyclas  perdidisse 
narratur  7).  Adscriptus  in  triumviratum,  ad  quem  post  mortem 
Christiani,  boni  ac  diligentis  viri,  delata  est  cura  Bibliothecae 
academicae,  commodis  publicis,  quantum  ad  semet  ipsum  per¬ 
tineret,  hoc  quoque  in  genere  prospexit  plerumque  bene. 

Sed  ultra  septuagesimum  annum  aetatis  provectus,  ecce  novam 
in  scenam  prodiit,  quae  actorem  integris  viribus  et  Hensleriana 
dexteritate  postulabat.  Nam  iussu  Augustiss^  Regis  anno  demum 
z  804.  constitutum  collegium  tuendae  sanitati  per  ducatus  Holsatiae 
et  Slesvici  :  Collegium  Sanitatis  vocant.  Huic  moderando  Noster 
praefectus  ,  alacriter  rem  aggressus ,  in  ea  tanto  cum  studio  et 
ardore  versatus  est,  ut  iuvenis  vix  potuisset  magis.  Dico,  cum 
ardore.  Erat  enim  in  hoc  viro  singularis  quaedam  animi  elatio, 
et  prope  quiddam  divinum,  tau  quam  vis  ignea,  laete  coruscans, 
quotiescunque  praeclarum  aliquid  proponebatur,,  ad  quod  perfi¬ 
ciendum  conferre  aut  consilia  poterat  aut  ipse  operam  accommo¬ 
dare.  Et  nunc  quidem  patria  videbatur  vel  ut  ultimum  oFicium 
repetere  ab  optimo  cive,  ipse  que  fere  postremum  debere  exsequi 
Regis  iussa,  satisfacere  exspectationi  principum  in  civitate  virorum, 
explere  spem  ac  vota  popularium.  Quid  mirum  ?  Fecit  Henslerus, 
quod  unus  omnium  maxime  poterat,  remque  suo  more,  hoc  est, 

7)  Res  facta,  quae  abiit  in  proverbium  de  taciturnitate  intempestiva: 
vide  ad  Virgil.  Aen.  X,  564.  et  al. 

tam  scienter  quam  vigilanter,  administratam  per  novem  menses, 
sed  impeditus,  quo  minus  diutius  administraret,  valetudinis  iniqui¬ 
tate,  sic  reliquit,  ut  ab  ipso  probe  incepta  ac  fundata  magnam 
semper  apud  posteros  gratiam  habitura  videatur* 

X 

Hac  tanta  munerum  et  laborum  varietate  distractum,  permul- 

\  V  X 

tisque  etiam  officiis  humanitatis  atque  amicitiae  retentum,  facile 
quisque  existimet,  non  multum  laborare  potuisse  de  edendis  libris, 
Quanquam  famam  quaerere  scriptoris,  ne  necessarium  quidem  viro 
fuit,  cuius  monumenta  ingenii  scientiaeque  iam  antea  extabant 
satis  multa  et  celebria  8).  Verum  tamen  inchoatum  clarissimum 
opus,  quo  historiam  difficillimam  morbi  Gallici,  novo  plane 
instituto  ,  tractare  coeperat,  mediam  inter  multitudinem  occupa¬ 
tionum  nunquam  prorsus  dereliquit:  imo  id  sedulo  continuatum, 
testatur  materia  satis  larga,  absolvendo  operi  collecta  asservataque 
in  adversariis.  Quo  in  opere  pertexendo  quid  fuisset  praestiturus, 
si  otium  suppetisset,  prostat  speciminis  loco  commentatio  in 
Symbolis  Sprengelianis  9),  quam  editor  celeberrimus  sic  se  scripsisse 
professus  est,  ut  communicata  secum  ab  Henslero  argumenta  sua 
ipsius  opera  digereret  et  explicaret. 

8)  Copiosum  scriptorum  indicem,  paulo  etiam  augendum,  suppedi¬ 
tabit  loco  suo  notus  liber  Kordesii  nostri, 

*)  Inscripta  Veber  dea  muihmcifslichen  Ursprnng  der  Lustseuche  aus 
dem  sudwestlichen  Afrika ,  in  sylloge  egregia  Bey  trage  zur  Ge- 
schichte  der  Medicia  von  C.  Sprengei.  Vol,  I,  fasc.  3,  Habes  pro¬ 
fessionem  editoris  in  Praefatione. 

Sed  ut  tempus  non  sufficiebat  scribendis  libris ,  ita  ad  colli¬ 
gendos  librorum  apparatus  nullo  tempore  nec  operae  pepercit 
neque  impensis  :  et  quum  iam  pridem  Alternae  bibliothecam  in-, 
struere  liberalibus  sumtibus  incepisset ,  hanc,  quamdiu  Kiliae 
vivebat singulis  annis  lautis  accessionibus  insigniter  amplificavit. 
Hic  fecit  omnino ,  ut  vere  dici  videatur :  Noscitur  e  bibliotheca 
homo.  Nam,  qui  medicinam  universam  agendo  non  magis  quam 
docendo  complectebatur,  copias  librorum  plenissimas  ad  singulas 
disciplinae  partes  comparaverat  prudentissimo  delectu.  Nec  minus 
tamen  alia  complura  studia,  philosophica,  antiquaria,  historica 
assumebat,  quo,  velut  ad  hospitium,  ad  exhilarandum  se  per  labo¬ 
rum  intervalla  deverteret.  Igitur  his  quoque  studiis  aptam  conqui- 
siverat  supellectilem  librorum.  Addidit  mapparum  orbis  notitiae 
inservientium  amplissimam  collectionem.  Illum  quidem  compara» 
tum  a  se  thesaurum  ac  magis  magisque  locupletatum  haud  parum» 
amabat;  sed  summa  etiam  facilitate  concedebat  aliis  ad  usurpan¬ 
dum.  Itaque  bibliotheca  Hensleria,  ut  publica,  patuit  omnibus. 
Vix  satis  dici  potest,  quantopere  vel  hoc  uno  nomine  li terar um 
studiis  atque  adeo  Academiae  profuerit  liberalissimus  vir.  Ad 
extremam  usque  vitae  metam  vix  abiit  dies ,  quin  aut  laboribus 
fessus  aut  dulce  laborum  interstitium  quaerens  unam  ait  eram  que 
horam  inter  pluteos  consumeret.  Ibi  excurrere  per  latos  campos 
literarum;  flores  undique  decerpere;  libros  ex  diversissimis  doctri¬ 
nae  generibus  evolvere ;  classes  disponere;  adscribere passim  notata 
de  auctore,  de  editionibus,  alia  hiuusxnhdi.;  denique  percontari, 

quid  ad  complendum  apparatum  desiderari  hinc  illinc  posset.  Quin 
ne  morbus  quidem,  nec  dolores  ab  hac  bibliothecae  suae  accura¬ 
tione  librariaeque  supellectilis  cultura  eum  poterant  abstrahere. 
Et  nos  vidimus  identidem,  (vidimus,  et  iuvabit  meminisse ! )  quum 
vir  annis  gravis  magis  que  etiam  gravatus  morbo ,  dum  parumper 
dolores  remitterent,  sedebat,  quasi  reviviscens,  in  bibliotheca, 
modo  hunc,  modo  illum  librum,  quena  apte  signabat,  quo  inve¬ 
niretur,  reposcens;  quem  dum  aegre  tremula  teneret  manu,  sic 
varie  disserebat,  ut,  non  senem,  nec  aegrotantem,  sed  iuvenem, 
sed  vigentem  audire  tibi  videreris. 

In  prioribus  annis  habitationis  Kiliensis  duplex  supervenit 
clades  domestica.  Fecerat  iam  multo  ante  Segebergae  iacturam 
optimae  spei  filiolae,  vix  quidem  quadrimae,  sed  quam  ereptam 
sibi  tulit  peracerbe,  nec  raro  etiam  sera  aetate  dolenter  est  recor¬ 
datus.  Iam  autem  gravius  vulnus  inflictum  animo  parentis,  quum 
ereptus  esset  alter  filius ,  natu  minor ,  qui  in  patris  arte  patrem 
aemulatus,  et  vix  aggressus  novum,  idque  exoptatum  munus, 
septimo  et  vigesimo  anno  aetatis  obiit,  patri  flebilis  et  coniugi 
relictae.  Alia  deinde  orbitas  insequuta ,  mortua  uxore.  Sed 
aerumnosi  morbi  diuturnitas ,  instantis  mortis  praenuntia ,  fecit 
levius  hoc  detrimentum.  Huius  gratam  tamen  memoriam  semper 
tenuit  propter  morum  probitatem. 

Ipse  vero  corporis  valetudinem,  paulatim  plus  affectam,  in¬ 
gravescentibus  annis,  valde  iniquam  tandem  habere  coepit.  Causa 

haec  fuit ?  cur,  Mande  evocatus  Hafniam  ad  accipiendum  pergrave 
munus  medici  in  Regia  domo,  neque  suis  ipsius  neque  alienis 
votis  potuerit  respondere.  Arthritide  vehementer  tentatus,  iam 
semel  in  morbum  haud  levem  inciderat.  Accessit  posthac  molestis¬ 
sima  ducendi  spiritus  difficultas,  qua  coepit  etiam  atque  etiam 
laborare.  Is  quum  iam  antea  subinde  peregrinando  valetudinem 
redintegrasset,  nunc  cepit  longioris  profectionis  consilium,  idque 
prima  aestate  seculi  huius  ineuntis  est  exsequutus.  Placuit  adire 
Germaniae  regiones  montanas,  implereque  pulmones  haustu  te¬ 
nuioris  aeris.  Adiit  saltus  Hercynios,  montuosaque  loca  Rheni. 
Inde  post  quatuor  vel  quinque  mensium  commorationem  in  patriam 
redux  factus  ,  cum  coeli  alieni  clementia  tum  salubri  corporis  agi¬ 
tatione,  quam  profectio  attulerat, .  mirifice  recreatum  se  levatum- 
que  sensit.  Exceptus  hospitio,  quocunque  venerat,  benigne  ao 
reverenter ,  voluptatem  etiam  ex  familiaritate  aut  notitia  multorum 
praeclarorum  hominum  perceperat  non  mediocrem.  Atqui  Noster 
omnino  is  erat,  quem  continuo  quisque  humanior,  ut  viderat  pri¬ 
mum  audiveratque ,  non  poterat  non  recipere  in  gratiam  ac  favo¬ 
rem:  homo  affabilis ,  urbanus,  habitu  corporis  et  gestu  concinnus, 
generosum  quiddam  et  ingenuum  facie,  vultu,  sono,  prae  se  ferens, 
temperatum  illud  comitate  ac  suavitate ;  denique  oratione  non 
solum  promta  ac  fluente,  sed  distincta  etiam  novitate  quadam  in 
usu  verborum:  quique  adeo  non  solis  medicis,  quibus  aliunde  ac 
satis  propter  nominis  claritatem  notus  erat,  quum  praesentem  vide¬ 
rent,  sui  maiorem  etiam  reverentiam  iniicGret;  sed  quo  philoso- 

piius  et  philologus,  et  quisquis  eruditus  esset,  peraeque  delecta» 
rentur.  Haud  erit  invidiosum  neque  Manibus  candidissimi  viri, 
neque  nobis  referentibus,  ipsum,  quum  Hanno  verae,  Gottingae, 
Gothae,  aliis  in  locis,  partim  veteres  amicitias  instaurasset,  partim 
novas  notitias  collegisset,  ex  iis,  quibuscum  arctiore  studiorum  ac 
professionis  vinculo  coniungeretur,  Curtii  Sprengelii  et  Soemmer- 
ringii,  clarissimorum  virorum,  gratam  inprimis  amicitiam  recorda* 
tionemque  retulisse. 


Valetudo ,  dubia  quidem  et  interdum  affecta ,  ex  eo  inde 
tempore  mansit  tamen  utcunque  tolerabilis,  donec  annus  ingrue¬ 
bat,  ante  obitum  postremus,  graves  ex  longo  morbo  cruciatus, 
deindeque  vitae  ipsius,  multis  carae,  damnum  adducens.  Scilicet, 
quam  iam  antehac  sibi  inimicam  habuerat  arthritidem,  ea  nunc 
facta  incongrua,  pristinum  asthma  cum  spasmo  excitarat ;  inde 
maximi  exorti  dolores,  quibus  perferendis  maceratum  senile  corpus 
prope  impar  erat,  vires  pedetentim  exhaustae  vix  sufficiebant. 
Rara  aegrotationis  intervalla,  rara  intercapedo  molestiae:  attamen 
integra  atque  inconcussa  firmitas  mentis  et  ingenii.  Iam  euntibus 
in  consilium  collegis,  viris  probatissimae  et  doctrinae  et  experien¬ 
tiae,  reditum  est  ad  prius  remedium  peregrinationis,  captumque 
consilium  repetendi  itineris  in  terras  mitioris  coeli.  Suscepta  ipsa 
profectio  sub  initium  aestatis;  at  spes  irrita  facta:  vix  Altonam 
advenerat,  quum  denuo  morbi  vehementia  correptus  prorsus  afflige^ 
retur,  moxque  aliquantum  levatus  cogeretur  reverti.  Sociam  pro- 

fectionis  habuerat  nurum,  instar  filiae  dilectam,  a  qua  patris  in 
loco  colebatur  vicissim.  Hanc,  dum  vidua  esset,  amisso  marito, 
quem  supra  commemoravimus,  Hensleri  filio  altero,  secum habuit 
domi  per  tredecim  annos,  feminam  probam,  prudentem,  summa 
constantia.  Interim  spes  renovandi  itineris  necdum  abiecta  :  quin 
id  rursus  coepit  moliri,  sed  dilatum  in  proximum  autumnum.  Quae 
dum  agebantur,  ubi  per  intervalla  remittere  vim  dolorum  sentiebat, 
saepe  arcessiri  ad  se  iussit  omnium  ordinum  collegas,  et  eos  qui¬ 
dem,  quibuscum  agere  familiarius  solebat.  Hic  multum  mirati 
sumus  singularem  vim  et  magnitudinem  animi,  in  summa  corporis 
infirmitate  gravissimique  mali  pertinacia  plane  invictam :  quum 
homo  senio  ac  morbo  confectus,  et  per  plures  menses  sellae  velut 
affixus,  intentum  ad  quemlibet  sermonem  teneret  animum,  ac  saepe 
ipse  excipiens  vetera  et  nova  pari  alacritate  disputaret.  Incidebat 
nupera  atque  ea  inaudita  calami^gs  Germaniae  ex  recentissimo 
bello;  minantes,  sed  frustra,  Gallis  magni  exercitus  intra  paucos, 
non  menses,  sed  dies  circumventi,  fusi  ac  deleti;  arx  Austriaci 
imperii  capta:  reliqua  quis  nescit?  Inter  haec  Noster ,  rebus  omni¬ 
bus  curiose  intentus,  de  iis,  et  quae  gerebantur  et  quae  melius 
gerenda  essent,  crebro  atque  sagaciter  disserebat:  sic  ut  conditio 
rerum  publica ,  ad  desperationem  adducta,  tanquam  latentes  vitae 

igniculos  ex  anima  moribundi  elicuisse  videretur.  Venerat  Kiliam 
novus  ille  cranioscopus  Vindobonensis;  publicas  acroases  pro  more 
indixit,  easque  deinde  habuit  satis  magna  auditorum  frequentia. 
Opinionum  solertissimum  exploratorem  habuisset  Henslerum,  hic 

si  potuisset  auditionibus  interesse.  At  vero  ex  iis,  qui  interfuerant, 
quid  novi  singulis  horis  audiissent,  sedulo  exquirere;  rem  miram, 
neque  certam,  sed  altiori  indagatione  admodum  dignam,  curae 
habere:  varie  de  variis  rebus,  illuc  pertinentibus,  sententiam  ad 
amicos  exponere.  Similiter  quidquid  novi  praeterea  sive  in  literis 
sive  alibi,  ex  eo  genere,  quod  maxime  ad  se  pertinere  arbitrabatur, 
acciderit,  hoc  respicere,  huc  dirigere  cogitationes,  etsi  vehementer 
aegrotus  ac  vexatus  molestia,  nunquam  desiit.  Tanta  tamque  vivida 
vis  ingenii,  tantus  animi  vigor  relictus  in  sene,  in  aegroto  fuit ! 

Neque  minor  tamen  virtus  fuit  magnique  animi  testis  patientia. 
Singulas  nunc  intermittentis  nunc  magis  ingravescentis  mali  vicissi¬ 
tudines  ac  mutationes  in  se  ipse  diligenter  animadvertens,  nunquam 
ad  querelas  aut  lamenta  delapsus  est,  atque  fortis  incredibilem  in 
modum,  quae  corrigi  haud  licebat,  toleravit  aequo  animo.  Inter 
haec  summam  piae  mentis  fiduciam  ponebat  in  Deo ,  in  conscientia 
integritatis  ,  in  certissima  spe  melioris  vitae  post  mortem  futurae. 
Victus  tandem  naturae  imbecillitate,  ol^iit  diem  supremum  trigesimo 
primo  Decembris  anni  praeteriti,  hora  matutina.  Corpus  exanime 
elatum  modica  pompa  funeris  ,  comitantibus  illustribus  amicis, 
Reventlowiis  fratribus,  et  collegis  plerisque.  Mors  omnibus  tristis 
annuntiata,  ut  mos  est,  de  loco  publico,  brevi,  quam  dolor  expres¬ 
serat,  significatione  I0).  Cognita  est  post  mortem  extrema  volun- 

I0)  Formula  ita  concepta:  »Frorector  et  Senatus  officio  perfungi  iam 
debemus,  eheu!  doloris,  tristitiae,  luctus  pleno,  scilicet,  quod 

tas  ,  qua  ita  prospexit  patriae  ,  ut ,  elapso  tempore  praefinito* 
maiorem  partem  facultatum  ex  hereditate  iusserit  aliquando  ero¬ 
gari  in  adiumentum  studiorum  artis  selutiferae,  quam  ipse,  dum 
viveret,  non  modo  est  professus ,  sed  quam  multo  magis  etiam  cum 
amplificavit  ingenio ,  tum  ornavit  honestate» 

/ 

Iam  exaruerunt  quidem  lacrimae,  quas  in  funere  viri  immor- 

r  \  .  >  • 

talis  profudimus  ;  iam  valet  istud  ,  quod  ,  oratione  ad  mortuum 
Agricolam  conversa ,  Tacitus  IT)  generoso  cum  sensu  doloris 
ponit:  —  «placide  quiescas,  nosque  ab  infirmo  desiderio  ad 
contemplationem  virtutum  tuarum  voces  ;  quas  neque  lugeri,  neque 
plangi  fas  est:  admiratione  te  potius  ,  quam  temporalibus  laudibus, 
et,  si  natura  suppeditet,  aemulationedecoremus.ee  Ac  sane  quam 

par  est,  publice  signilicandi  iacturam,  quae,  iam  diu  imminens, 
accidit  tandem  sub  diluculum  hesternae  noctis;  acerba  bonis  omni¬ 
bus,  Academiae  ac  literis  et  adeo  humanitati  gravis,  nobismet  ipsis 
deploranda  maxime.  Obiit  atque  meliori  vitae  est  redditus  Is,  cuius 
nullo  non  tempore  mors  praematura  fuisset,  Collega,  tot  meritis, 
tot  virtutibus  et  ornamentis  inter  nos  excellens:  Vir  dotibus  ingenii 
et  doctrinae  praestantissimus,  monumentis  clarissimus;  eximium 
decus  Patriae,  summum  Academiae;  Suorum  praesidium,  deliciae  ; 
obiit  etc.  Quem  ereptum  e  mediis  rebus  et  sublatum  ex  humana 
conditione,  quis  non  lugeat,  quis  iustis  non  prosequatur  lacrimis ? 
At  quibus  et  quantis  Ille  meritis  sui  tam  grave,  tam  acerbum  deside¬ 
rium  reddiderit,  pluribus  alio  tempore  dicetur.  Nunc  id  unum 
perculsis  mentibus  sufficiat,  Vix.it!  —  et  quem  dederat  cursum 
fortuna  peregit !  atque  illud,  Have ,  beata  Amma!<s 

XI)  In  Vita  Agricolae  cap.  46.  % 


/ 


2-8 


plurimae  atque  praeclarae  in  Henslero  virtutes  eluxerunt ,  quarum 
iustissima  admiratio  et  gloria  minime  vulgaris  incendere  imitationem 
aemulationemque  debet.  Etenim  haec  ,  omnibus  consentientibus, 
virtus  fuit,  quod  a  natura  habebat,  promtissimum  ac  felicissimum 
ingenium ,  id  summo  cum  studio  varia  et  multiplici  excultum  doctri¬ 
na,  ad  maiorem  praestantiam  ac  perfectionem  expoliisse  et  ornasse, 
illamque  praecipuam  laudem  pulcriorem  etiam  magisque  amabilem 
et  bonitate  et  nobilitate  animi  reddidisse ;  virtus  porro ,  fructuosae 
vitae  diuturnitatem  impendisse  indagandae  veritati,  officiis  sat  multis 
gravibusque  exsequendis,  laboribus  fortiter  tolerandis ;  constitutum 
deinde  in  eo  vitae  genere  et  statione ,  quae  illecebris  vix  caret  ad 
splendida  vitia  ostentanda,,  nullam  unquam,  neque  laudem  sectatum 
esse,  nisi  cum  utilitate  coniunctam ,  neque  gratiam,  nisi  merito 
comparandam ;  denique  valentem  apud  proceres  et  optimates  aucto¬ 
ritate  et  consiliis,,  dignitatem,  primum  suam  ipsius,  deinde  patriae, 
ordinis  etiam ,  cui  ipse  ornamento  esset ,  semper  et  servasse  et 
sustinuisse ;  omninoque  dignitatis  honestatisque  non  modo  stu¬ 
dium  retinuisse  per  vitam,  sed  multo  magis  ipsa  vita  expressisse 
utriusque  speciem  ac  formam., 

%  — ,  j 

Atque  hac  quidem  rarissima  laudum  ac  virtutum  excellentia  et 
coniunctione  satis  est  profecto  consultum  piae  grataeque  recorda¬ 
tioni  in  memoriam  sempiternam.  Nempe  hic  veram  sibi  nominis 
immortalitatem,  quaesitam  meritis,  comparavit :  celebratum  insigni 
fama  nomen  Hensleri  florebit  in  literis  atque  in  ipso  sacrario  nobi- 

lissimae  artis ,  cui  facem  praeferens  historiae,  experientiam  locu¬ 
pletantis,  novam  viam,  neque  prius  tentatam,  ad  colligendas  salu¬ 
berrimas  opes,  successu  plane  incomparabili,  patefecit,  atque 
acerrimi,  quo  pollebat,  ingenii  existimationem  tradidit  posteri¬ 
tati  I5):  memoria  servata  pie  et  amanter  remanebit  in  patria,  quam 
et  illustri  praestantiae  exemplo  et  multis  praeclare  factis  atque  insti¬ 
tutis  insigniter  nobilitavit  demeruitque  immortaliter.  Quid  denique 
dicendum  de  Academia?  Huic  certe  in  perpetuum  reliquit  acerbum 
desiderium  admirandae  virtutis  et  sapientiae  gravissimaeque  aucto¬ 
ritatis.  Quid  de  amicis?  Multis  ille  bonis  flebilis  occidit  l 

ia)  Pronuntiata  haec,  ut  alia  nonnulla  in  superioribus,  secundum  sen¬ 
tentiam  honoratissimi  et  clarissimi  collegae,  I.  D.  Brandis :  qui 
quidem,  communicatis  subtilioribus  iudiciis,  benigne  sic  voluit  et 
regere  diffidentiam  scribentis  et  confirmare  dubitationem. 

Pericles  in  Epitaphio  apud  Thucydidem  lib.  IL  cap.  35. 

Difficile  est,  medium  tenere  in  dicendo ,  ubi  aegre  et  persuasio  verita- 
f-ls  efficitur.  Nam  qui  gnarus  est  et  benevolus  auditor ,  fere  tenuius ,  quam 
ipse  cupiat  et  sciat ,  existimabit  dictum  esse:  co?itra  qui  est  ignarus  {et 
minus  benevolus ),  plus ,  quam,  par  est ,  dictum  putabit ,  propter  inviden¬ 
tiam,  si  quid  supra  suam  ipsius  naturam  audiat.  Laudes  enim ,  quae  aliis 
tribuuntur ,  eatenus  sunt  tolerabiles ,  quatenus  et  ipse  unusquisque  confidat , 
aliquid  eorum ,  quae  audiverit,  semet  posse  perficere. 


Scribebam  Kiliae ,  mense  Maio ,  1806.  Carolus  Fridericus 
Heinrich,  Phil.  D.,  Eloqu.  Prof,  P.  O.  etc. 


